**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ „РАЗВИТИЕ НА ДУАЛНАТА СИСТЕМА НА ОБУЧЕНИЕ В ПОО (ЧРЕЗ ПОДБОР)“**

**I. ОБЩА ИНФОРМАЦИЯ:**

Оценката на проектните предложения по тази процедура се извършва в съответствие с Глава трета „Предоставяне на безвъзмездна финансова помощ”, Раздел I. „Общи положения“ и Раздел II. „Предоставяне на безвъзмездна финансова помощ чрез подбор“ от Закона за управление на средствата от Европейските фондове при споделено управление (ЗУСЕФСУ), глава втора „Правила за оценяване на проектни предложения“, раздел I „Оценяване на проектни предложения чрез подбор“ от Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от европейските фондове при споделено управление за програмен период 2021 - 2027 г. (ПМС № 23/2023 г.) и тази Методология.

Съгласно чл. 29, ал. 2 от ЗУСЕФСУ при процедура чрез подбор се извършва:

1. оценяване на всяко проектно предложение, което включва:

а) оценка на административното съответствие и допустимостта;

б) техническа и финансова оценка;

2. класиране на одобрените проектни предложения в низходящ ред;

3. определяне на проектни предложения, за които се предоставя финансиране.

Оценката на административното съответствие и допустимостта на проектните предложения се извършва по критериите, посочени в **раздел 1 „Критерии за оценка на административното съответствие и допустимостта“** от тази методология, които се отбелязват с „ДА“, „НЕ“ или „НП“ (не е приложимо).

Съгласно чл. 34, ал. 1 и ал. 2 от ЗУСЕФСУ и чл. 19, ал. 2 и ал. 3 от ПМС № 23/2023 г., въз основа на извършената проверка за административно съответствие и допустимост назначената от ръководителя на управляващия орган комисия изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на съответната програма и в ИСУН, а за недопускането се съобщава на всеки от кандидатите, включени в него по реда на чл. 22, ал. 3 от ЗУСЕФСУ. Когато при описаната проверка се установи липса на документ/и и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

Техническата и финансова оценка (ТФО) на проектните предложения се извършва по критериите, посочени **в раздел 2** **„Критерии за техническа и финансова оценка“** от настоящата методология и по реда на чл. 20 от ПМС № 23/2023 г., като включва следните групи на ТФО:

1. КАЧЕСТВО НА СЪОТВЕТСТВИЕТО;
2. ПАРТНЬОРСТВО;
3. ОЦЕНКА НА ЦЕЛЕВИТЕ ГРУПИ;
4. ЕФИКАСНОСТ И ЕФЕКТИВНОСТ НА ПРОЕКТНОТО ПРЕДЛОЖЕНИЕ;
5. БЮДЖЕТ

Всяка група на ТФО включва между един и повече критерии. Оценката на проектното предложение по всяка една от групите на оценка се получава като сума от получения брой точки по съответните критерии. Всяка група на оценка има различна тежест при формиране на общата оценка на проектното предложение. Максималният брой точки, който може да получи едно проектно предложение в ИСУН, е 100 точки.

**За да бъде предложено за финансиране едно проектно предложение, общата крайна оценка, получена на етап техническа и финансова оценка, трябва да е равна на или по-голяма от 33 точки.** В случай че две или повече проектни предложения имат еднакви общи крайни точки, проектните предложения ще бъдат подреждани в низходящ ред по следните критерии в посочената последователност:

* По-висока крайна оценка за група „Оценка на целевите групи“;
* По-висока крайна оценка за група „Ефикасност и ефективност на проектното предложение“;
* По-висока крайна оценка за група „Партньорство“;
* По-висока крайна оценка за група „Качество на съответствието“;
* По-висока крайна оценка на група „Бюджет“.

След приключване на оценителен лист 1 се попълва оценителен лист 2 за окончателна ТФО след проверка на бюджета и размера на допустимата „минимална помощ“. Проверката по оценителен лист 2 се извършва по критериите от настоящата методология, които се отбелязват с „ДА“ или „НЕ“ за критерий 1 и с „ДА“, „НЕ“ или „НП“ (неприложимо) по критерий 2. Проектните предложения, получили минимум 33 точки на етап „Техническа и финансова оценка“ (оценителен лист 1) и „ДА“ на критерий 1 от оценителен лист 2 и „ДА“ или „НП“ на критерий 2 от оценителен лист 2, се класират в низходящ ред съобразно получените крайни точки, като за финансиране се предлагат проектите по реда на класирането до достигане на общия размер на бюджета на настоящата операция, определен в Условията за кандидатстване. В случай че бюджетът по един компонент не може бъде усвоен, УО си запазва правото да пренасочи свободния ресурс към друг компонент, за който не достига наличното финансиране.

**Важно!**

По време на техническата и финансова оценка на проектното предложение Оценителната комисия може да извършва корекции в бюджета на проектно предложение, в случай че при оценката се установи: наличие на недопустими дейности и/или разходи; несъответствие между предвидените дейности и видовете заложени разходи; дублиране на разходи; неспазване на заложените в документите по чл. 26, ал. 1 от ЗУСЕФСУ правила или ограничения по отношение на заложени процентни съотношения/прагове на разходите; несъответствие с правилата за държавните или минималните помощи. В случай, че при оценката на проектно предложение се установи, че с финансовата помощ, за която се кандидатства, ще бъде надхвърлен прагът на допустимите държавни или минимални помощи, оценителната комисия намалява служебно размера на безвъзмездната финансова помощ до максимално допустимия размер. Оценителната комисия следва да извърши редукция на бюджета при условията и по реда на чл. 20, ал. 7- 9 от ПМС № 23/2023 г. , както и в случаите, в които разходите са необосновани или планираните стойности не съответстват на определените изисквания и стойността на определените единични разходи и еднократни суми.

1. **Критерии за оценка на административното съответствие и допустимостта**

|  |  |  |  |
| --- | --- | --- | --- |
| **І. КРИТЕРИИ ЗА ОЦЕНКА НА АДМИНИСТРАТИВНО СЪОТВЕТСТВИЕ** | **ДА** | **НЕ** | **Н/П** |
| 1. Формулярът за кандидатстване е подписан с квалифициран електронен подпис (КЕП) от законния представител на кандидата или оправомощено/упълномощено за целите на подаването на проектното предложение лице.   *Проверката за представляващи кандидатите се извършва в Регистър БУЛСТАТ или в ТРРЮЛНЦ* |  |  |  |
| 1. Заповед/документ за оправомощаване/упълномощаване за подаване на проектното предложение (ако е приложимо), подадена в ИСУН.   *Прилага се, в случай че проектното предложение е подадено с КЕП от лице, различно от законния представител на кандидата.* |  |  |  |
| 1. Декларация на кандидата/партньора попълнена/и по образец (Приложение I към Условията за кандидатстване), подадена в ИСУН.   *Попълва се и се подписва от кандидата и от всички партньори съгласно Условията за кандидатстване.* |  |  |  |
| 1. Декларация за партньорство (ако е приложимо), по образец (Приложение II към Условията за кандидатстване) попълнена и подадена в ИСУН   *Попълва се и се подписва* *от кандидата и всички партньори (при наличие на такива) съгласно Условията за кандидатстване.* |  |  |  |
| 1. Споразумение/Споразумения за асоциирано партньорство между кандидата, училище-партньор (когато е приложимо) и работодател/и - асоцииран/и партньор/и, участващ/и в партньорство с училище за дуална система на обучение, попълнено/и по образец (Приложение III към Условията за кандидатстване), подадено в ИСУН. |  |  |  |
| 1. Декларация/и за асоциирано партньорство (ако е приложимо), попълнена/и по образец (Приложение IV към Условията за кандидатстване), подадена в ИСУН.   *Подава се в случай на участие като асоцииран/и партньор/и на национално представителни организации на работодателите и на работниците и служителите в България, както и техните поделения съгласно чл. 36, ал. 8 от Кодекса на труда, браншови и професионални организации, както и РУО-асоциирани партньори.* |  |  |  |
| 1. Декларация за минимални помощи (ако е приложимо), попълнена по образец (Приложение VI към Условията за кандидатстване), подадена в ИСУН.   *Прилага се от кандидати/партньори частни училища, ЮЛНЦ, национално представителни организации на работодателите и на работниците и служителите в България и техните поделения съгласно чл. 36, ал. 8 от Кодекса на труда, съгласно Условията за кандидатстване.* |  |  |  |
| 1. Декларация за разграничаване на неикономическата от икономическата дейност, попълнена по образец (Приложение VIа към Условията за кандидатстване) (ако е приложимо), подадена в ИСУН.   *Прилага се от кандидати/партньори-частни училища, ЮЛНЦ, национално представителни организации на работодателите и на работниците и служителите в България и техните поделения съгласно чл. 36, ал. 8 от Кодекса на труда, когато е приложимо съгласно Условията за кандидатстване.* |  |  |  |
| 1. Помощна таблица, попълнена по образец – във формат excel (Приложение IIIА към Условията за кандидатстване), надлежно попълнена съгласно инструкциите и прикачена в ИСУН. |  |  |  |
| 1. Автобиографии на членовете на основния екип за организация и управление на проекта, попълнени по образец (Приложение V към Условията за кандидатстване), подадени в ИСУН.   *Основният екип за организация и управление на проекта включва ръководител на проекта, координатор и счетоводител (финансист).* |  |  |  |
| 1. Счетоводни документи (Годишен отчет за дейността с финансови отчети) на кандидата за последните две приключили финансови години към датата на кандидатстване, съгласно Условията за кандидатстване, подадени в ИСУН.   *Прилага се, в случай че документът не е публично оповестен. В случай че документът е публично оповестен, следва да бъде предоставен линк към източника, в който е наличен.*  *Проверява се служебно от оценителната комисия:*  *- в случай че исканите документи са налични в МОНИТОРСТАТ на Националния статистически институт, същите се проверяват по служебен път, ако е осигурена възможност за това.*  *- в случай че исканите документи, заверени по реда на Закона за счетоводството, са публично достъпни на други електронни източници, следва да бъде предоставен линк към източниците, в които са налични за целите на оценката на критерия за финансов капацитет*. |  |  |  |
| 1. **12.** Устав/учредителен акт, удостоверение за актуално състояние или решение по вписване, удостоверяващо статута на кандидат/партньор - ЮЛНЦ, частно училище, подадени в ИСУН (когато е приложимо). Удостоверение от национално представителна организация на работодателите и на работниците и служителите, че партньорът е нейно поделение по реда на чл. 36, ал. 8 от Кодекса на труда, прикачено в ИСУН (когато е приложимо).   *В случай, че информацията е оповестена в ТРРЮЛНЦ това обстоятелство ще се проверява по служебен път. В случай, че Устав/учредителен акт, удостоверение за актуално състояние или решение по вписване не са налични в ТРРЮЛНЦ, кандидатът/партньорът прилага документите в ИСУН. Удостоверението за актуално състояние следва да е издадено не по-рано от 3 месеца преди крайната дата на кандидатстване, сканирано и прикачено в ИСУН.*  *Удостоверение от национално представителна организация на работодателите и на работниците и служителите следва да е подписано от законен представител на съответната национално представителна организация и да съдържа и информация в кой държавен регистър е вписано съответното поделение.* |  |  |  |
| 1. Документи, доказващи опит в изпълнение на дейности, сходни или идентични с тези по операцията и/или участие в изпълнението на поне един приключен проект в сферата на образованието и/или работа с уязвими групи преди датата на обявяване на процедурата (когато е приложимо).   *Представят се от ЮЛНЦ, в случай че информацията не е налична в Търговския регистър и регистъра на юридическите лица с нестопанска цел (ТРРЮЛНЦ) съгласно чл. 40, ал. 2, т. 1 и т. 2 от ЗЮЛНЦ в изпълнение на ал. 3 от същия член. В случай, че такива документи са публично достъпни, следва да бъде/ат предоставен/и линк/ове към източника/ците, в който е/са наличен/и. (Примерни документи са писма, препоръки, договори, споразумения, меморандуми, проекти, други приложими).* |  |  |  |
| 1. **14.** Решение на Общинския съвет, с което се изразява съгласие за кандидатстване с конкретното с проектно предложение.   *Представя се само от общини – кандидати или партньори.* |  |  |  |
| **ІI. КРИТЕРИИ ЗА ОЦЕНКА НА ДОПУСТИМОСТТА** | **ДА** | **НЕ** | **Н/П** |
| 1. Кандидатът е допустим съгласно т. 11 от Условията за кандидатстване.   *Проверката на кандидати – училища се извършва служебно в Регистъра на институциите в системата на предучилищното и училищното образование съгласно чл. 345 от ЗПУО, Регистър БУЛСТАТ, ТРРЮЛНЦ или друг регистър (например НЕИСПУО). При кандидат частно училище проверка се извършва и на база представени документи по критерий № 12 по група I.*  *Проверката на кандидати общини се извършва в регистър БУЛСТАТ на Агенция по вписвания или др.*  *Проверката на ЮЛНЦ - кандидати се прави в ТРРЮЛНЦ/БУЛСТАТ, както и на база представени документи по критерии № 12 и № 13 от група I.*  *Проверката за представляващи на кандидатите се извършва в Регистър БУЛСТАТ или в ТРРЮЛНЦ. Проектно предложение, което е подадено от кандидат, който не отговаря на изискванията за допустимост на кандидата, следва да бъде отхвърлено.* |  |  |  |
| 1. Допустимите кандидати съгласно Условията за кандидатстване участват като кандидат само в едно проектно предложение по процедурата при спазване на ограниченията от Условията за кандидатстване:   - община може да участва като кандидат в едно проектно предложение и като партньор в повече проектни предложения само по един от трите компонента, в задължително партньорство с допустимо училище;  -държавно/а, общинско/а и частно/а училище могат да участват като кандидат или като партньор само в едно проектно предложение;  - ЮЛНЦ може да участва като кандидат в едно проектно предложение и като партньор в повече проектни предложения, в задължително партньорство с допустимо училище.  *В случай че посоченото/ните ограничение/я по отношение участието на допустимите кандидати не е/са спазено/и, проектното предложение следва да бъде отхвърлено.*  *В случай че кандидат е подал повече от едно проектно предложение, оценителната комисия следва да разгледа само последното постъпило проектно предложение, с изключение на случаите, в които кандидатът е оттеглил последното по ред на подаване проектно предложение.* |  |  |  |
| 1. Партньорите (при наличие на такива), вкл. асоциираните партньори, са допустими съгласно т. 12 от Условията за кандидатстване. В проектното предложение е/са включен/и асоцииран/и партньор/и работодател/и.   *В рамките на настоящия критерий се оценява поотделно всяко едно от изискванията за допустимост на партньора/ите (при наличие на такива), които са посочени в Условията за кандидатстване, като в проектното предложение е задължително включването на асоцииран/и партньор/и – работодател.*  *Проверката за партньори общини, училища, ЮЛНЦ се извършва служебно в* *Регистър БУЛСТАТ, ТРРЮЛНЦ, регистър на МОН за образователни институции или в други публични регистри.*  *Проверката на партньори РУО се извършва в регистър БУЛСТАТ на Агенция по вписвания или др.*  *При партньор ЮЛНЦ проверка се извършва и на база представени документи по критерии № 12 и № 13 от група I, а при партньор частно училище проверка се извършва на база представени документи по критерий № 12 от група I.*  *Проверката за партньори/асоциирани партньори Национално представителни организации на работодателите и на работниците и служителите в България, както и техните поделения съгласно чл. 36, ал. 8 от Кодекса на труда, се извършва служебно в Държавен вестник, интернет страница на МТСП, Регистър БУЛСТАТ или в други публични регистри, както и съгласно представеното Удостоверение от съответната национално представителна организация по критерий № 12 от група I .*  *Проектни предложения, в които партньор не отговаря на изискванията за допустимост, следва да бъдат отхвърлени.*  *Проектни предложения, в които не участва поне един асоцииран партньор – работодател, следва да бъдат отхвърлени.* |  |  |  |
| 1. Допустимите партньори (при наличие на такива) участват в проектно предложение при спазване на ограниченията от Условията за кандидатстване:  * Общини могат да участват като партньор в повече проектни предложения само по един от трите компонент; * Държавни, общински и частни училища могат да участват като партньор само в едно проектно предложение, ако не участват като кандидат; * РУО могат да участват като партньори в повече проектни предложения в рамките на един компонент; * ЮЛНЦ могат да участват като партньор в повече проектни предложения; * Национално представителните организации на работодателите и на работниците и служителите в България, както и техните поделения съгласно чл. 36, ал. 8 от Кодекса на труда, могат да участват като партньор в повече проектни предложения.   *Проверката се прави сред всички подадени по процедурата проектни предложения с партньор/и държавни, общински и частни училища, РУО, ЮЛНЦ, общини, национално представителни организации на работодателите и на работниците и служителите в България, както и техните поделения съгласно чл. 36, ал. 8 от Кодекса на труда.*  *В случай че посочените ограничения по отношение участието на цитираните допустими партньори не са спазени, всички проектни предложения, в които са включени същите, следва да бъдат отхвърлени.* |  |  |  |
| 1. За кандидата и партньорите не са налице обстоятелствата по чл. 25, ал. 2 от ЗУСЕФСУ.   *Проверява се чрез Декларация на кандидата/партньора – Приложение I към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  |  |  |
| 1. Проектното предложение отговаря на изискванията за териториален обхват съгласно Условията за кандидатстване.   *Мястото на регистрация на всички училища, общини и РУО в проектното предложение и мястото на изпълнение на проектното предложение, посочено в секция „Основни данни“, раздел „Местонахождение(Място на изпълнение)“ от Формуляра за кандидатстване, следва да бъде на територията на един компонент съгласно Условията за кандидатстване.*  *Проверката за място на регистрация на училище се прави в Регистър на институциите в системата на предучилищното и училищното образование на МОН, а на община и РУО в регистър БУЛСТАТ.*  *Проектни предложения, които не отговарят на изискванията за териториален обхват, следва да бъдат отхвърлени.* |  |  |  |
| 1. Дейностите, включени в проектното предложение, са допустими съгласно Условията за кандидатстване.   *В случай на закупуване на оборудване, дейността е аргументирана въз основа на приложена в секция … детайлна обосновка за необходимостта от закупуване на оборудване и справка за наличното към момента на кандидатстване оборудване, съгласно Условията за кандидатстване*.  *В случай че проектното предложение съдържа недопустими дейности, тези дейности, както и предвидените за тях разходи ще бъдат отстранени от оценителната комисия на етап техническа и финансова оценка.* |  |  |  |
| 1. В проектното предложение са включени всички задължителни индикатори, както и незадължителния индикатор (когато е приложимо), съгласно Условията за кандидатстване с положителни целеви стойности, различни от „0“ (нула).   *Присъединените индикатори отговарят на вида регион, избран от кандидата за реализиране на проектните дейности - регион в преход или по-слабо развит регион. Проверява се информацията от Формуляра за кандидатстване, секция „Индикатори“, вкл. дали целевата стойност на индикатор ИП 3.10. се равнява на минимум 50 % от планираната целева стойност на общ индикатор за краен продукт ЕЕСO09.* |  |  |  |
| 1. Целевите групи са допустими съгласно Условията за кандидатстване.   *Информацията е представена в секция „Допълнителна информация необходима за оценка на проектното предложение“ от Формуляра за кандидатстване, поле „Целеви групи“.* |  |  |  |
| 1. Формулирани са конкретни и реалистични цели на проектното предложение, които съответстват на целите на процедурата. |  |  |  |
| 1. Заявената безвъзмездна финансова помощ (преки и непреки разходи) е в рамките на минималния и максималния размер, определен в т. 9 от Условията за кандидатстване.   *Информацията се проверява в секция „Бюджет (в лева)“ от Формуляра за кандидатстване. Проектни предложения, които не отговарят на изискването, следва да бъдат отхвърлени.* |  |  |  |
| 1. Дейностите по проекта НЕ са финансирани със средства от Европейските фондове при споделено управление или чрез други инструменти на Европейския съюз в съответствие с чл. 63, параграф 9 от Регламент (ЕС) 2021/1060, както и с други публични средства, и НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от бенефициента или не.   *Проверява се въз основа на представената Декларация на кандидата/партньора – Приложение I към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  |  |  |
| 1. Проектното предложение допринася за реализиране на хоризонталните принципи на Програма „Образование“ 2021-2027 (устойчиво развитие, вкл. принос към умения за зелена икономика, равни възможности и недопускане на дискриминация; равенство между половете, и прилагането на Хартата на основните права на ЕС и на Конвенцията на ООН за правата на хората с увреждания).   *Информацията е представена в секция „Допълнителна информация, необходима за оценка на проектното предложение“ от Формуляра за кандидатстване, поле „Принос на проектното предложение за реализиране на хоризонталните принципи на ПО“ и поле „Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания“.*  *Проверката се прави и в Раздел „Прилагане и спазване на ХОП и на КПХУ на ООН“ в представената/ите Декларация/и на кандидата/партньора – Приложение* *I* *към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  |  |  |
| 1. Кандидатът и партньорите (при наличие на такива) разполагат с административен капацитет.   *Счита се, че е налице административен капацитет за изпълнение на проекта, в случай че всеки от предложените експерти в основния екип за организация и управление (ръководител на проекта, координатор и счетоводител (финансист) отговаря на изискванията от Условията за кандидатстване: Ръководителят на проекта има минимум 2 години опит в управлението/изпълнението на сходен тип дейности и/или управление/изпълнение на сходен тип проекти, а всеки от останалите двама членове на основния екип имат най-малко 1 година опит в изпълнението на сходен тип дейности и/или управление/изпълнение на сходен тип проекти.*  *Проверката се извършва на база представените автобиографии от всеки от членовете на основния екип за организация и управление.*  *За целите на процедурата под „сходен тип дейности“ следва да се разбират „дейности в сферата на образованието и обучението“. Под „сходен тип проекти“ следва да се разбират „проекти със сходни дейности, като дейности, свързани с организиране и провеждане на обучения, стажове и/или друг тип допълнителни занимания за ученици, и/или организиране и провеждане на обучения за педагогически и непедагогически специалисти и/или дейности, свързани с кариерно ориентиране и мотивиране на ученици, и/или работа с родители и/или работодатели за активно включване в образователния процес, като тези по настоящата процедура.*  *За счетоводителя (финансиста) по проекта под „сходен тип дейности“ следва да се разбира „извършване на счетоводни/финансови операции съгласно националното законодателство“.* |  |  |  |
| 1. Кандидатът разполага с необходимите финансови ресурси (финансов капацитет) и механизми за устойчивост**,** позволяващи да се изпълнят предложените в проектното предложение дейности и да се гарантира тяхната устойчивост.   *Счита се, че кандидатът разполагат с необходимия финансов капацитет, в случай че неговият оборот с натрупване през последните две приключили финансови години преди датата на кандидатстване е поне 30 % от стойността на исканото финансиране по проекта.*  *За кандидат - училище - държавно/общинско училище финансовият капацитет се оценява на база на касовото изпълнение на бюджета им за последните две приключили финансови години към момента на кандидатстването.*  *За кандидат - частно училище финансовият капацитет се оценява на база на оборота му за последните две приключили финансови години, вкл. финансирането от държавния бюджет, към момента на кандидатстването.*  *За кандидат - община – финансовият капацитет се оценява на база на бюджета на общината за текущата финансова година от Закона за държавния бюджет към момента на кандидатстването.*  *За кандидат – ЮЛНЦ финансовият капацитет се оценява на база на оборота му за последните две приключили финансови години от стопанската и нестопанската дейност към момента на кандидатстване.*  *Финансовият капацитет на кандидата се оценява на база представените счетоводни документи и служебната проверка по критерий № 11 от критериите за оценка на административното съответствие.*  *Счита се, че са налице механизми за устойчивост, когато кандидатът е описал във Формуляра за кандидатстване, секция „Допълнителна информация, необходима за оценка на проектното предложение“, поле „Устойчивост“, начините, чрез които ще осигури възможност ползите от проекта за целевите групи да продължат да съществуват и след края на финансирането по проекта, и е посочил* *потенциалните източници за финансиране след приключване на проекта и те са реалистични и надеждни.* |  |  |  |
| 1. Бюджетът е попълнен съгласно изискванията на Условията за кандидатстване. Спазени са размерите на единичните разходи и размерът на единната ставка по операцията. Разходите не се дублират. Няма недопустими разходи.   *Информацията се проверява в секция „Бюджет (в лева)“, секция „План за изпълнение/Дейности по проекта“ от Формуляра за кандидатстване.*  *В случай че проектното предложение съдържа недопустими разходи, тези разходи следва да бъдат отстранени на етапа на техническа и финансова оценка.* |  |  |  |
| 1. Кандидат/партньор – частно училище, ЮЛНЦ, партньор национално представителна организация на работодателите и на работниците и служителите в България, както и техните поделения съгласно чл. 36, ал. 8 от Кодекса на труда, отговаря на изискванията за предоставяне на минимални помощи в съответствие с Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта *de minimis* (ако е приложимо).   *Проверката се извършва на база на представена при кандидатстване декларация за минимални помощи– Приложение … към Условията за кандидатстване.*  *Проверява се за кандидат/партньор - частно училище, ЮЛНЦ, национално представителна организация на работодателите и на работниците и служителите в България, както и техните поделения съгласно чл. 36, ал. 8 от Кодекса на труда, когато е приложим режим „минимална помощ“ съгласно Условията за кандидатстване.* |  |  |  |
| 1. Кандидатът е декларирал във Формуляра за кандидатстване, че в хода на реализиране на дейностите по проектното предложение ще извърши необходимите дейности за организация и управление, дейности за видимост, прозрачност и комуникация, и за осъществяване на мониторинг на резултатите по проекта, вкл. за установяване на удовлетвореността на лицата, участници в дейностите по процедурата.   *Кандидатът е декларирал информацията в секция „Допълнителна информация, необходима за оценката на проектното предложение“ от Формуляра за кандидатстване.* |  |  |  |
| 1. **Демаркация и допълняемост:**   Кандидатът е описал по какъв начин изпълнението на проекта ще осигури надграждащ ефект (допълняемост) спрямо участие в предходни проекти по ОПНОИР, проекти по ПО - подход ИТИ или национални и други програми (когато е приложимо). Посочено е и по-какъв начин ще се следи за демаркация и избягване на двойно финансиране с други проекти и национални програми.  *Информацията е представена в секция „Допълнителна информация, необходима за оценка на проектното предложение“ от Формуляра за кандидатстване, поле „Демаркация и допълняемост“*. |  |  |  |

1. **Критерии за техническа и финансова оценка**

|  |  |  |  |
| --- | --- | --- | --- |
| **№** | **КРИТЕРИИ (включени в оценителен лист 1 групи от 1 до 5 включително)** | **Максимален брой точки** | **ИЗТОЧНИК НА ИНФОРМАЦИЯ** |
|  | **КАЧЕСТВО НА СЪОТВЕТСТВИЕТО** | **40** |  |
|  | **Съответствие на дейностите с целите и очакваните резултати** | **10** | ***Формуляр за кандидатстване Секция „Основни данни“, поле „Цел/и на проектното предложение“, Секция „План за изпълнение/Дейности по проекта“, Секция „Индикатори“, Секция „Допълнителна информация необходима за оценка на проектното предложение“.***  ***Забележка:***  ***За проектни предложения, които съдържат недопустими дейности, оценителната комисия отстранява предвидените за тях разходи.*** |
|  | - Формулираните цели на проектното предложение са в съответствие със специфични характеристики и потребности на територията, предоставяното дуално обучение в ПОО в образователната институция, участниците в образователния процес, заинтересованите страни и адресират конкретни проблеми на целевите групи.  - Налице е съответствие между описанието на планираните дейности и очакваните резултати за всяка дейност.  - Нуждите на целевите групи са идентифицирани и описани;  - За всяка от планираните дейности е описан принос към конкретен индикатор/и по процедурата.  - Планът за изпълнение отразява логическата връзка и/или последователност на планираните дейности и очакваните резултати/индикатори. | 10 |  |
|  | Четири от посочените по-горе критерии са изпълнени. | 7 |  |
|  | Три от посочените по-горе критерии са изпълнени. | 4 |  |
|  | Един или два от посочените по-горе критерии е изпълнен. | 1 |  |
| **1.2.** | **Обхватност на проектното предложение** | **30** | ***Формуляр за кандидатстване, Секция „План за изпълнение / Дейности по проекта“, Секция „Допълнителна информация необходима за оценка на проектното предложение“, Секция „Прикачени документи“ - ако е приложимо*** |
|  | Проектното предложение обхваща всички допустими дейности от Условията за кандидатстване. | 30 |  |
|  | Проектното предложение обхваща поне 3 (три) допустими дейности от Условията за кандидатстване. | 20 |  |
|  | Проектното предложение обхваща поне 2 (две) допустими дейности от Условията за кандидатстване. | 10 |  |
|  | Проектното предложение обхваща поне 1 (една) допустима дейност от Условията за кандидатстване. | 5 |  |
| **2.** | **ПАРТНЬОРСТВО** | **15** |  |
|  | **Сътрудничество с представителите на работодателите в развитието на дуалната система на обучение.** | 15 | ***Формуляр за кандидатстване, Секция „План за изпълнение /Дейности по проекта“, Секция „Допълнителна информация необходима за оценка на проектното предложение“, Секция „Прикачени документи“*** |
|  | Съотношението между средносписъчния брой на заетите в асоциираните партньори- работодатели и броя на учениците, които се планира да бъдат включени в дуална система на обучение по проектае над 100 % | 15 | *Изчислява се съотношението между средносписъчния брой на заетите в асоциирания партньор-работодател за* *последната приключила финансова година (към датата на кандидатстване по процедурата) и броя на учениците, които се планира да бъдат включени в дуална система на обучение по проекта*  *∑=* \*100, *където:*  *A –* *средносписъчен брой на заетите в асоциирани партньор-работодател по данни от МОНИТОРСТАТ. Тази информация е налична в* *Отчет за заетите лица, средствата за работна заплата и други разходи за труд за дадена отчетна година към Годишния* *отчет за дейността на предприятието.*  *B – брой ученици, планирани за включване в дуална система на обучение по проекта.*  *Резултатът „C“ се закръглява до цяло число по общото аритметично правило.*  *Когато в проектното предложение участва повече от един асоцииран партньор – работодател, стойността на числителя „А“ е равна на общия средносписъчен брой на заетите в асоциираните партньори-работодатели през последната приключила финансова година.* |
|  | Резултатът е в диапазона  100 % ≥ C > 75 % | 12 |  |
|  | Резултатът е в диапазона  75 % ≥ C > 50 % | 10 |  |
|  | Резултатът е в диапазона  50 % ≥ C ≥ 25 % | 5 |  |
|  | Резултатът е C < 25 % | 1 |  |
| **3.** | **ОЦЕНКА НА ЦЕЛЕВИТЕ ГРУПИ** | **20** | ***Формуляр за кандидатстване, Секция „Бюджет (в лева)“, Секция „План за изпълнение / Дейности по проекта“, Секция „Индикатори“*** |
| **3.1.** | **Обхват на целевите групи** | **20** |  |
|  | Планираният брой ученици, участващи в „пробно стажуване“ (Микроиндикатор ИП 3.10.) е над 90 % от броя на учениците, планирани по индикатор ЕЕСO09. | 20 | *Изчислява се съотношението между броя на учениците, които се планира да бъдат включени в „пробно стажуване“ (целева стойност на Микроиндикатор ИП 3.10) и броя на учениците (целева стойност), планирани по индикатор ЕЕСО09 „Участници с прогимназиален етап на основното образование или по-ниска степен (ISCED 0-2)“.*  *∑=* \*100, *където:*  *A – брой ученици, които се планира да бъдат включени в “пробно стажуване“ в рамките на проекта (целева стойност на Микроиндикатор ИП 3.10);*  *B – брой ученици (целева стойност), планирани по индикатор за изпълнение ЕЕСО09 „Участници с прогимназиален етап на основното образование или по-ниска степен (ISCED 0-2)“ в рамките на проекта.*  *Резултатът се закръглява до цяло число по общото аритметично правило.* |
|  | Планираният брой ученици, участващи в „пробно стажуване“ (Микроиндикатор ИП 3.10.) е между 70 % и 90 % (вкл.) от броя на учениците, планирани по индикатор ЕЕСO09. | 15 |  |
|  | Планираният брой ученици, участващи в „пробно стажуване“ (Микроиндикатор ИП 3.10.) е между 50 % и 70 % (вкл.) от броя на учениците, планирани по индикатор ЕЕСO09. | 10 |  |
|  | Планираният брой ученици, участващи в „пробно стажуване“ (Микроиндикатор ИП 3.10.) е равен на 50 % от броя на учениците, планирани по индикатор ЕЕСO09. | 5 |  |
| **4.** | **ЕФИКАСНОСТ И ЕФЕКТИВНОСТ НА ПРОЕКТНОТО ПРЕДЛОЖЕНИЕ** | **20** |  |
| 4.1. | Връзка между планираните ресурси и обхванатите участници от целевите групи | 20 | *Оценителната комисия следва да извърши изчисления на допуснатите до техническа и финансова оценка, проектни предложения на база най-доброто съотношение между планираните ресурси (общ размер на БФП по проекта) и планирания общ брой на обхванатите в дейности представители на целевите групи (сумата на целевите стойности на индикаторите за изпълнение* **ЕЕСО09** и **ЕЕСО05***). Полученият резултат се закръглява до цяло число след прилагане на следната формула:*  *∑= \**20, *където:*  **N** *е съотношението на „n“ проектно предложение, изчислено по формулата:*  *N=*  **Xn** – *е целевата стойност на индикатор за изпълнение* ***ЕЕСО09* „***Участници с прогимназиален етап на основното образование или по-ниска степен (ISCED 0-2)“* *на конкретно проектно предложение – „n“;*  **Yn** – *е целевата стойност на индикатор за изпълнение* ***ЕЕСО05*** *„Заети, включително самостоятелно заети“* *на конкретно проектно предложение – „n“;*  **Zn** *е планираната стойност на общо допустимите разходи (общ размер на БФП) съгласно бюджета на конкретно* *проектно предложение – „n“;*  ***O*** *е най-малкото съотношение на проектно предложение сред всички допуснати до ТФО проектни предложения, изчислено по формулата:*  *О=*  **Xo** *е целева стойност на индикатор за изпълнение* ***ЕЕСО09* „***Участници с прогимназиален етап на основното образование или по-ниска степен (ISCED 0-2)“* *на проектното предложение с най-малкото съотношение;*  **Yo** *е целева стойност на индикатор за изпълнение* ***ЕЕСО05*** *„Заети, включително самостоятелно заети“ на проектното предложение с най-малкото съотношение;*  **Zo** *е планираната стойност на общо допустимите разходи (общ размер на БФП) съгласно бюджета на проектното предложение с най-малкото съотношение.* |
| **5.** | **БЮДЖЕТ** | **5** | ***Формуляр за кандидатстване, Секция „Бюджет (в лева)“, Секция „План за изпълнение / Дейности по проекта“, Секция „Индикатори“*** |
|  | Бюджетът не изисква корекции за намаление или технически корекции на планираните преки разходи | 5 |  |
|  | Бюджетът изисква корекция с до 5% вкл. от общите разходи | 3 |  |
|  | Бюджетът изисква корекция с над 5% от общите разходи. | 1 |  |
|  | **МАКСИМАЛЕН БРОЙ ТОЧКИ** | **100** |  |
|  |  |  |  |
| **6.** | **Финална ТФО след проверка на бюджет (включена в оценителен лист 2)** | **ДА/НЕ/НП** | ***Формуляр за кандидатстване, Секция „Бюджет (в лева)“*** |
| **1.** | Размерът на безвъзмездната финансова помощ след проверка на бюджета и корекция, когато е приложимо, е равен или по-висок от минималния размер на БФП съгласно Условията за кандидатстване. | **ДА/НЕ** | *Оценява се чрез „ДА“ или „НЕ“ .*  *При отговор „ДА“ проектното предложение се класира в низходящ ред съгласно получения брой точки.*  *При отговор „НЕ“ проектното предложение се отхвърля и не участва в класирането, независимо от получения брой точки на етап ТФО.*  *Въвежда се ръчно от оценителя с аргументация за дадения отговор.* |
| 2. | 2. Общият размер на помощта „de minimis“, предоставяна по настоящата процедура на кандидат или партньор по проекта, заедно с други получени помощи за едно и също предприятие, не надхвърля сумата,  определена в Регламент (ЕС) 2023/2831 относно прилагането на членове 107 и 108 от Договора за функционирането на Европейския съюз към помощта de minimis за период от три години (три предходни години). | **ДА/НЕ/НП** | *Общият размер на помощта „de minimis“, предоставяна по настоящата процедура, заедно с други получени помощи за едно и също предприятие, не надхвърля сумата, определена в Регламент (ЕС) 2023/2831 относно прилагането на членове 107 и 108 от Договора за функционирането на Европейския съюз към помощта de minimis за период от три години (три предходни години).*  *Проверява се за кандидат и/или партньор, когато е приложимо, за планираните в проектното предложение дейности.*  *Оценява се чрез „ДА“, „НЕ“, "НЕ ПРИЛОЖИМО".*  *При отговор „ДА“ проектното предложение се класира в низходящ ред съгласно получения брой точки.*  *В случай, че исканата част от бюджета на БФП надхвърля допустимия размер на „минимална помощ“ за кандидата/партньора, оценителната комисия след комуникация коригира бюджета за кандидата/партньора, без да редуцира дейностите и индикаторите, а съответната институция, за която е приложим режим de minimis съгласно Условията за кандидатстване, поема ангажимент да ги изпълни, осигурявайки собствени средства в размер на разликата от исканата и редуцираната „минимална помощ“.*  *В случай че след комуникация съответната институция, за която е приложим режим de minimis съгласно Условията за кандидатстване, НЕ поеме ангажимент за осигуряване на собствени средства в размер на разликата от исканата и редуцираната „минимална помощ“, се дава отговор „НЕ“ и проектното предложение се отхвърля и не участва в класирането, независимо от получения брой точки на етап ТФО.*  *Отговор „НП“ (Неприложимо) се дава за проектни предложения, за които кандидат/партньора/и не прилагат режим на минимална помощ.*  *Въвежда се ръчно от оценителя с аргументация за дадения отговор.* |